JUMAL KÕNELEB
Tere jälle!
Üks viis, millega Jumal meile oma armastust osutab,
on see, et Ta tahab anda meile tarkust.
Mõnikord me tahaksime kiireid lahendusi,
aga oleme oma elus märganud,
et Jumal, sellele vastupidiselt, tahab anda midagi väärtuslikumat.
Piibel ütleb, et tarkus on väärtuslikum, kui kõik maailma aarded.
Kui saad tarkust, võid ehitada midagi püsivat.
Alustasime viimati teemadesarja, mis käsitleb õnnistuse põhimõtteid.
Neid põhimõtteid, mida oleme õppinud Piiblist,
mis on avanud meie silmad nägema, et Jumala õnnistus voolab me elus.
Kes ei tahaks sellist tarkust?
Viimati rääkisime, et esimene põhimõte on see,
et peame lihtsalt julgema uskuda sellesse,
et Jumal tahab õnnistada sind ja mind.
Kirjas Filiplastele 4:9 öeldakse:
"Küll mu Jumal täidab kõik teie vajadused
oma rikkust mööda kirkusega Kristuses Jeesuses."
Tema tahab täita sinu ja minu vajadused.
Nüüd läheme järgmise põhimõtte juurde.
Põhimõte number 2.
Räägime nüüd rohkem sellest, milles õnnistus seisneb.
Õpetussõnades 10:22 öeldakse:
"See on Issanda õnnistus, mis teeb rikkaks
ja oma vaev ei lisa sellele midagi juurde."
Olen kuulnud, et seda võiks tõlkida ka veidi paremini.
"Kui Issanda õnnistus teeb rikkaks, (minu meelest palju parem tõlge),
siis Ta ei lisa sellele mingit vaeva või muret."
Jumala õnnistus teeb meid rikkaks. Mida see rikas elu tähendab?
Kas see tähendab lihtsalt seda, et mul on palju krabisevat?
Kas see tähendab midagi muud?
Piiblit uurides näeme,
et Jumala rikkus sisaldab ka toimetulekut
ja seda, et saame midagi ka teistele anda.
Aga rikkus, mille Piibel esile toob, on midagi veel palju paremat.
Tema on nii tark ja tunneb meid läbinisti.
Ta teab, et meie elus on nii palju valdkondi,
milles me vajame rahu.
On nii palju valdkondi, milles me vajame rahu.
Sa lugesid: "Kui Issanda õnnistus teeb rikkaks."
Kui me hakkame otsima Tema õnnistust,
õigupoolest tähendab see seda, et hakkan avanema võimalusele,
et Tema võiks olla minu elus allikaks. - Aamen.
Et Tema võiks päriselt olla see, millest kiri Filiplastele 4:19 räägib:
"Küll mu Jumal täidab kõik teie vajadused
oma rikkust mööda kirkusega Kristuses Jeesuses."
Matteuse evangeeliumis öeldakse:
"Otsige esmalt Jumala riiki ja Tema õigust,
siis kõike seda antakse teile".
Kui me süveneme Piibli sõnumisse ja loeme, mida siia on kirjutatud,
siis näeme, et Ta kogu aeg julgustab ja ütleb: "Ma tahan täita.
Ma tahan olla allikas ja aidata ka selles valdkonnas.
Oleme harjunud arvama, et selles peame ise hakkama saama.
Korralik täiskasvanu ajab selle asja ise ja üksinda korda,
ilma isa ja ema abita.
Abi ei tohi küsida.
Kui sa abi vajad, oled millegis läbi kukkunud.
Kui ma Piiblit loen, ütleb Jumal kogu aeg:
"Ma tahan aidata! Ma tahan täita vajadused!
Ma tahan olla allikas."
"Kui Issanda õnnistus teeb rikkaks ei lisa Ta sellele mingit vaeva".
Kogu see põhimõte, mille alusel Issand tegutseb,
on hoopis teistsugune.
Ka rikkus, mida Ta tahab tuua sinu ja minu ellu, on eriline.
See erineb sellest rikkusest, mida maailmas taga aetakse.
1. kiri Timoteosele 6:17 ütleb, et maailm otsib vaid mammonat.
See on rahas mõõdetav rikkus.
1. kiri Timoteosele 6:17 ütleb:
"Neid, kes on nüüdsel ajal rikkad, käsi, et nad ei oleks ülbed
ega loodaks ebakindlale rikkusele," - See on küll tõsi.
Piiblis öeldakse otse, et majanduslik jõukus
ning rikkus, mida maailm taga ajab, on ebakindel asi. - Seda me teame.
Me oleme seda õppinud
kogu maailmas toimunud majanduskriisi läbi.
Osad investeerivad mõne firma aktsiatesse.
Nende väärtus võib kukkuda nädalaga täiesti nulli.
Piibel ütleb, et maine rikkus on ebakindel.
Ometi kujutame ikka ette, et just see annaks meile kindlustunde.
See garanteeriks midagi, kui mul oleks ikka mingi tagavara.
Siis ma oleksin kaitstud.
Aga Piibli sõnul on see ebakindlam, kui see, et toetun Jumalale.
Ma tean ühte inimest, kellel on palju varandust.
Olen kuulnud, et ta mõtleb pidevalt,
kas üks või teine investeering on ikka kindel.
"Äkki oleksin ikkagi pidanud investeerima teise firmasse,
kunstiteosesse või kinnisvarasse?"
Pidev vaev ja muretsemine.
Milline oleks kindel investeering, et raha säiliks ja ka paljuneks?
See võib olla päris kõva peamurdmine.
Kirjakoht läheb aga edasi:
"Vaid (lootke) Jumalale,
kes valmistab meile kõike rikkalikult maitsmiseks."
Mõelda vaid!
Jälle tuleb esile see,
et Jumalal pole midagi selle vastu, et meil on varandust.
Ta tahab anda meile kõike, et saaksime seda nautida.
Aga Ta ei taha, et sina või mina paneksime oma lootuse selle peale.
See pole see rikkus, mida Ta tahab meie ellu tuua.
Ta ei taha, et loodaksime selle peale.
Vaatame, mis rikkust siis Jumal tahab meile anda?
Jaakobuse kirjas 2:5 öeldakse:
"Kuulge, mu armsad vennad,
eks ole Jumal selle maailma vaesed valinud saama usu läbi rikasteks
ja pärima kuningriiki."
Kui sa oled usu läbi rikas, on sul kõikumatu kindlus,
mis ei muutu ja mis püsib olukordadele vaatamata.
Loe Piiblit ja sa näed, et inimesed, kes olid rikkad usu läbi,
jäid püsima ja läksid tõotatud maale.
Mõtle Kaalebile ja Joosuale, kes ei andnud alla,
kuigi kogu Iisraeli rahvas kartis olukordasid ja ütles:
"See on võimatu. Me ei pääse tõotatud maale.
Liiga palju hiiglasi, liialt kindlustatud linnad.
See on võimatu missioon."
Aga Joosua ja Kaaleb olid rikkad usu läbi.
Nad ütlesid, et see on neile paras suutäis.
Rootsi keeles on imeline väljend.
Mul ei meenu see täpne kirjakoht, aga seal öeldakse nii:
"Om du har tro, så har du ro".
"Kui sul on usk, siis on sul ka rahu." - Täpselt nii.
Mina olen märganud vähemalt miljon korda,
et paanitsemine, vaev ja muretsemine on palju hullemad,
kui välised olukorrad ja see, mis mul on või ei ole.
Kui ma süvenen Jumala Sõnasse ja pääsen tagasi usurajale,
kui rahu ja usaldus taastuvad, siis on mul nii hea olla.
Kui aus olla, siis ka meie peame sellega tööd tegema.
Mõnikord lausa päevast päeva, eriti kui on raske olukord.
Kust leida siis rahu? Olukorrad seda ei anna.
Seda ei leia tingimata alati ka pangaarve pealt.
See rahu on Jumala Sõnas.
Kirjakoht jätkub veel nii:
"Valinud saama usu läbi rikasteks ja pärima kuningriiki,
mille ta on tõotanud neile, kes teda armastavad."
Jeesus ütleb ju: "Otsige esmalt Jumala riiki."
On olemas riik, mis ei kõigu, mille põhimõtted ei muutu
ja mis hoolitseb sinu eest, olgu olukord, milline tahes.
Kui usume sellesse riiki,
selle riigi põhimõtetesse ning selle tõotustesse,
siis on meil rahu.
Rikkus, mida saame Temalt, kui Tema on esikohal, on imeline.
See tähendab esmalt aga seda, et ma pean andma Talle aega.
Ma pean Teda otsima.
Ma ei saa elada ilma selleta, et annan aega Jumalale.
Ta ütleb otse: "Otsi esmalt minu riiki ja õigust!"
Juba see, et otsin esmalt Teda ja annan oma elus Talle aega,
võtan iga päev aega palveks, võtan iga päev aega Sõna uurimiseks
ja kuulan iga päev mõnda jutlust, siis juba see muudab mu sisemust.
Juba see toob rahu ja armastust ning hingamist mu ellu.
Kui ma olen sunnitud otsima toimetulekuvahendeid Tema käest,
siis kogu asi algab sellest, et pean otsima Teda ennast.
See on hea ja toob esile head vilja mu elus.
Teiseks, see rikas elu, millest Piibel räägib,
ei pruugi olla selline, nagu meie enamasti mõtleme.
See ei pruugi olla maine, rahaline ja materiaalne rikkus.
Rikas elu on see, kui saame Jumalat teenida.
Ma pean tunnistama, et minu jaoks on suurim rõõm,
et olen leidnud oma kutsumuse.
Koha ja ülesande, mille Jumal on minu jaoks valmis pannud.
Vahel on see vaid kolmele-neljale lapsele
pransuse keele õpetamine,
mis ei kõla just väga vaimuliku tööna,
aga ma tean, et olen õiges kohas
ja teen seda, mida Jumal on mind tegema kutsunud.
See alles teeb elu rikkaks. See on tõeline rikkus.
Piibel ütleb Matteuse evangeeliumis 6:19
"Ärge koguge endile aardeid maa peale,
kus koi ja rooste neid rikuvad
ja kuhu vargad sisse murravad ja varastavad!
Koguge endile aardeid taevasse, kus koi ega rooste neid ei riku
ja kuhu vargad sisse ei murra ega varasta!"
Kui teenid Jumalat, paned tema esikohale
ja teed seda, milleks Ta sind on kutsunud,
siis sa kogud aardeid Taevasse ja keegi ei saa neid sult' võtta.
Mina tahan seda kogeda, et kunagi siit ilmast lahkudes
ja Taevariiki jõudes, saan kuulda, kuidas Jeesus mulle ütleb:
"Hästi tehtud! Sa tegid seda, mis oli sulle ülesandeks antud!"
See on minu töötasu. See on tohutu aare.
Mõtle sellele, et Ta ütleb: "Otsige esmalt minu riiki ja õigust".
Olgu, olen sõnakuulelik ja ma hakkan seda tegema.
See tähendab, et pean hakkama Teda tundma õppima.
Ma ei saa öelda, et mul pole selleks aega,
et mul on nii palju tööd ja pean tegema seda ja toda
ja ma ei jõua kohe kuidagi. Nii ei saa! Siin on selgelt kirjas.
Jeesus annab meile nõu otsida esmalt Teda.
Ma pean tegema elus muutuse ja hakkama esmalt Teda otsima.
Nii hakkan otsides leidma ja õppima tundma seda,
kes tunneb mind kõige paremini kogu maailmas.
Hakkan tundma seda, kes mind tõeliselt armastab.
Hakkan tundma Teda, kes mind on loonud.
Kes on pannud mu sisse andeid.
Õpin tundma Teda, kellel on parim tahe kõiges mu elu jaoks.
Mu ellu hakkab tulema ilu.
Psalmis 16:11 öeldakse nii:
"Sina annad mulle teada elu teeraja;
rõõmu on rohkesti su palge ees, (ma hakkan rohkelt rõõmu tundma!)
meeldivaid asju on su paremas käes alatiseks."
Mõtle! Kui valingi selle raha tagaajamise asemel.
Ma valin esmalt Tema otsimise ja hakkan saama imelisi asju.
Rõõmu on rikkalikult. Ta juhatab mind elu teele.
Juba see kirjakoht ütleb, et see asi tasub end ära.
Aamen. Nii see on. Eriti nüüd, peale sünget sügist.
Ilma Jeesuseta ei jaksaks kohe üldse.
Me tõesti vajame Jumalat.
Vajame ja tohime Teda vajada igal päeval.
Tema ligiolu meie eludes teebki sellest elust rikka.
Kolmas asi on veel.
Esmalt siis peame olema rikkad usus ja rikkad Tema teenimises.
Teeme neid tegusid, mida Ta on meile ette valmistanud.
Kõige suurem rõõm muidugi on juhatada inimesi Taevasse.
Mõtle, milline rikkus see on - saab tuua kalleid aardeid kaasa.
Me ei saa siit sentigi kaasa viia, ei mingit raha ega luksusautosid.
Me ei saa neid kaasa, isegi, kui meil neid oleks.
Aga inimesi võid sa sinna viia. Aamen. Hingi võib Taevasse võita.
Pole olemas sellest suuremaid aardeid.
Kolmandaks tõstab Piibel veel ühe tähtsa asja esile.
See on tähtsamgi, kui kutsumus või meie teenimistöö.
Isegi, kui meil oleks tervendamisand.
Mis võiks olla veel tähtsam? See on armastus.
Esimese Korintlaste kirja 13. peatükk räägib sellest.
"Kui ma räägiksin inimeste ja inglite keeli..."
See on paljudele nii tuttav kirjakoht.
Kui ma räägiksin kõiki maailma keeli, "aga mul ei oleks armastust,
siis ma oleksin kumisev vasknõu või kõlisev kuljus."
Kui mul oleks kõik vaimuannid, kogu tarkus ja kogu info,
kui ma usuga võiksin mägesid liigutada,
aga mul ei oleks armastust, siis poleks sellest midagi kasu.
Kurb küll, olen kohanud palju inimesi,
kes on maailma mõistes rikkad, aga vaesed armastuse poolest.
Nende elu ei ole selline nagu reklaampiltidel esitatakse.
See pole nii, et kuulsus ja miljonid teevad õnnelikuks.
Paljud kuulsused ja miljonärid on väga õnnetud.
Aga armastus teeb õnnelikuks.
Kui meil on head inimsuhted, kui perel läheb hästi,
kui abielus on asjad korras ja meil on hea kontakt lastega,
siis seda ei või kunagi rahas mõõta ega rahaga korvata.
Miski ei ole sellest väärtuslikum.
Olen nii tänulik selle eest, et Jumal on seda õpetanud.
Ta tuletab seda ikka ja jälle meelde: "Jan, pea meeles, mis on tähtsaim!
Pea meeles, mis on tõeline rikkus!"
Kui meil on head suhted, kui meie abielu on korras,
kui meie perel läheb hästi, siis pole hullu midagi,
kui ongi pisut võlgasid või majanduslikke raskusi.
Me peame vastu, sest me oleme üksteisel olemas.
Armastus on kõige tähtsam. Armastus on tõeline rikkus.
See on nii tark nõuanne Issandalt,
mis on kirja pandud esimeses kirjas korintlastele, 13. ptk's
See lõikab küll veidi südamesse,
aga kui püüame seda järgida,
kui püüame selle nõu järgi teha,
siis seda vilja, mis kasvama hakkab, ei saa mõõta mingis rahas.
Seda tasub tõesti lugeda.
Juba salmis 12:31 öeldakse: "Aga taotlege suuremaid armuande!
Ja ma näitan teile veel ülevama tee."
Ta näitab meile parima, esmaklassilise tee.
"Kui ma räägiksin inimeste ja inglite keeli,
aga mul ei oleks armastust,
siis ma oleksin kumisev vasknõu või kõlisev kuljus.
Ja kui mul oleks prohvetianne ja ma teaksin kõiki saladusi
ja ma tunnetaksin kõike ja kui mul oleks kogu usk,
nii et ma võiksin mägesid teisale tõsta,
aga mul ei oleks armastust, siis poleks minust ühtigi.
Ja kui ma kõik oma vara ära jagaksin ja kui ma oma ihu annaksin põletada,
aga mul ei oleks armastust, siis ma ei saavutaks midagi."
Edasi järgneb, milline on armastus.
Milline on Jumala armastus meis, milline on Jumal ise
ja mis suunas me saame kasvada.
"Armastus on pika meelega, armastus hellitab,
ta ei ole kade, armastus ei kelgi ega hoople,
ta ei käitu näotult, ta ei otsi omakasu, ta ei ärritu.
Ta ei jäta meelde paha, tal ei ole rõõmu ülekohtust,
aga ta rõõmustab tõe üle. Ta lepib kõigega..." Küll on hea!
"Ta usub kõike, ta loodab kõike, ta talub kõike.
Armastus ei hääbu kunagi."
Armastus võidab alati.
Viimane salm ütleb nii:
"Ent nüüd jääb usk, lootus, armastus, need kolm,
aga suurim neist on armastus."
See juba iseenesest on elukestev projekt.
Ainuüksi sellest juba piisab projektiks kogu elu jaoks.
Issand, ma teenin Sind sellega, et õpin veidi enam armastama.
Juba see on päris suur suutäis.
Aga vili on imeline.
Rahu vili, mida see endaga kaasa toob,
kui inimsuhted paranevad ja pole nii palju tülisid.
Muidugi tuleb väljakutseid,
kui keegi hakkab tülitsema või ma ise alustan tüli,
siis ma saan tagasi tõmbuda.
Ma ei lähe kaasa ega hakka vastu sõdima.
Ma ei hakka kätte maksma.
See toob nii suurt rikkust ja rahu. Toob rikkust ellu.
Piibel räägib, et see on Jumala nägemus.
Seda Ta tahab näha me eludes, et see paistaks välja kristlastes,
paistaks välja kogudustes.
Mitte ainult uhkete hoonetena.
Mitte tohutult suure kristliku koolina, vaid et meil oleks armastus isekeskis.
Selle järgi peaks meid ära tundma.
Tunnen, et Jumal tahab sulle midagi öelda.
Ehk see kõnetab sind.
Sul on mõni inimsuhe,
mille osas sa tead, et oled eksinud
või sa tead, et peaksid minema vabandama
ja sa saaksid seda veel teha,
siis mine tagasi ja tee seda!
Sea oma inimsuhted korda.
Ära kibestu ega jää vihasse ning andestamatusesse kinni.
Mine ja paranda lähedased suhted, kui sa vähegi saad midagi teha.
Isegi, kui oled abielu lahutanud, mine ikkagi. Võid ikka leppida.
Võid ehitada üles uut ühendust. Kunagi pole liiga hilja.
See on selline valdkond,
mida Jumal on mulle näidanud ja mu südamele pannud -
inimsuhteid saab alati parandada!
Selles asjas on Jumal alati aidanud.
Kui on sildu põletatud ja mindud kellegiga riidu,
siis Ta on alati mind aidanud ja olen saanud ära leppida,
kui ma ise olen alandunud ja palunud Issandalt abi.
"Issand aita, et võiksin uuesti ehitada selle suhte üles,
et kõik võiks jälle olla korras."
Tunnen, et Jumal tahab sulle öelda: "Ära jäta seda asja lahendamata!
Võid panna kõik muu kõrvale, need pole üldse nii tähtsad!
Olgu rahaasjad või tööasjad -
lähisuhted on alati tähtsaimad, kui kõik muud asjad." Aamen.
Siin saab ise ka targemaks! Ja mitte vähe!
See on päris naljakas,
sest siin tuleb muudkui meelt parandada.
Aamen. Igaüks ise Jumala Sõna ees.
Jumal tahab, et me oleksime rikkad.
Jumala õnnistus on see, mis teeb rikkaks.
Ta tahab, et oleksime rikkad usus, armastuses ja heades tegudes.
Selline elu on kaunis ja see jääb püsima.
Nüüd aga palvetame seda sinu ellu.
Tänu, Taevaisa, et oled lubanud, et Sinu õnnistus teeb rikkaks.
Palun meie kõikide eest,
et valaksid oma õnnistust me ellu, et see võiks tõeliselt rikas olla.
Täis usku, lootust, häid inimsuhteid ja tegusid.
Tänu, Issand, et Sa annad meile jõudu teineteist armastada.
Sa annad meile jõudu teha head teineteisele,
et meie elu võiks päriselt olla rikas ja hea.
Tänu, et Sa kinnitad oma Sõna kaudu me kõikide usku, milles seda vaja -
olgu tervenemise, inimsuhete või rahaasjade vallas.
Tänu, Issand, et Sa kinnitad meie kõikide usku.
Lase usuvaimul kerkida meie kõikide sees, Jeesuse nimel.
Tänu, Isa, et Sinu õnnistus teeb meie eludest rikkad
ja Sina ei pane meie peale mingeid koormaid.
Jeesuse nimel, aamen.
Jumal on tõesti hea.
Seda on näha konkreetselt selleski, et saame pidevalt palvevastuseid.
Möödunud nädalal said kaks inimest ühise palve peale uue töökoha.
Tänu, Jeesus, selle eest!
Kui soovid teada rohkem meie tööst või saada meiega kontakti,
võid külastada internetilehekülge: www.kristillinenkoulu.org
Sealt saad tellida meie ajalehte või minu kirjutatud raamatuid,
mis räägivad, kuidas leida Jumalaga lähedast elumuutvat suhet.
Kui soovid toetada TV7 tööd ja "Jumal kõneleb" saate valmimist,
võid helistada annetustelefonil numbriga 900 1777.
Kõne maksab Eestis 7 eurot.
Võid kasutada ka kontonumbreid, mida näed saate lõppedes ekraanil.
Ole õnnistatud ja usu Jumalasse,
sest Tema käes on kõik võimalik ka Sinu elu jaoks.
Aamen.
TV7 annetustelefon 900 1777 (7 eur'i) TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin